རྣམ་པར་སྦྱངས་སོ། ཡོངས་སུ་སྦྱངས་སོ། རྣམ་པར་བཀོད་དོ། རྣམ་པར་བལྟས་སོ། རྣམ་པར་དཔྱད་དོ། རྗེས་སུ་བཙལ་ཏོ། ཡོངས་སུ་བརྟགས་སོ། རྣམ་པར་བྲིས་སོ། རྒྱ་ཆེར་བྱས་སོ། རིགས་ཀྱི་བུ་དེ་ལྟར་ད་ནི་བྱང་ཆུབ་སེམས་དཔའི་སྤྱོད་པ་བྱམས་པ་ཆེན་པོའི་རྒྱལ་མཚན་འདི་ལ་གནས་ཤིང་ཆོས་དང་འཐུན་པར་ཁམས་སྐྱོང་ཞིང་སྟོན་ཏོ། །ཆོས་དང་འཐུན་པར་འཇིག་རྟེན་ལ་ཕན་པར་བྱེད་དོ། །ཆོས་དང་འཐུན་པར་འཇིག་རྟེན་ན་རྗེས་སུ་སྤྱོད་དོ། །ཆོས་དང་འཐུན་པར་སེམས་ཅན་བཅོས་བ་བྱེད་དོ། ཆོས་དང་འཐུན་པར་སེམས་ཅན་རྣམས་ལ་ནན་ཏན་བྱེད་དོ། ཆོས་ཀྱི་དཀྱིལ་འཁོར་ལ་སེམས་ཅན་རྣམས་ཡོངས་སུ་འཛུད་དོ། ཆོས་ཀྱི་ཚུལ་སེམས་ཅན་རྣམས་ལ་ཉེ་བར་བསྒྲུབ་བོ། ཆོས་དང་འཐུན་པར་སེམས་ཅན་རྣམས་ལ་ཡོངས་སུ་བསྒོ་བ་བྱེད་དོ། ཆོས་ཀྱི་ནན་ཏན་ལ་སེམས་ཅན་རྣམས་ཡོངས་སུ་སྦྱོར་རོ། ཆོས་ཀྱི་རང་བཞིན་ངེས་པར་རྟོགས་པ་ལ་སེམས་ཅན་རྣམས་རབ་ཏུ་དགོད་དོ། །བྱམས་པའི་སེམས་དང་། བྱམས་པ་ཆེན་པོའི་དབང་དང་། བྱམས་པའི་སྟོབས་དང་། ཕན་པའི་སེམས་དང་། བདེ་བའི་སེམས་དང་།
From them I received it, purified it, completely purified it, established it, viewed it, analyzed it, followed it, sought it, examined it, wrote it out, and promulgated it.
Perfection of wisdom, omniscience, emptiness